
LĒMUMS
Jūrmalā
	2026. gada 27. augustā
	
	Nr.
	440


	Par nekustamā īpašuma lietošanas mērķa noteikšanu zemes vienības daļai Kāpu iela 30, Jūrmala
	(protokols Nr. 10, 19. punkts)


Izskatot Jūrmalas valstspilsētas administrācijā (turpmāk – Administrācija) 2026. gada 13. jūlijā saņemto Valsts zemes dienesta (turpmāk – VZD) vēstuli Nr. 2-04-L/347 “Par nekustamā īpašuma lietošanas mērķi” par lēmuma pieņemšanu saistībā ar nekustamā īpašuma lietošanas mērķa noteikšanu jaunai zemes vienībai - zemes vienības Kāpu iela 30, Jūrmalā, ar kadastra apzīmējumu 13000141609 daļai (reģistrēts Administrācijas lietvedības sistēmā ar Nr. 1.1-37/26S-8693; turpmāk – iesniegums), Jūrmalas dome konstatē turpmāk minēto.

Atbilstoši Nekustamā īpašuma valsts kadastra likuma 9. panta pirmās daļas 1. punktam, zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība, kuras administratīvajā teritorijā atrodas konkrētā zemes vienība un zemes vienības daļa, izņemot šīs panta daļas 2. punktā minēto gadījumu. Atbilstoši minētā likuma 9. panta trešajai daļai nekustamā īpašuma lietošanas mērķu klasifikāciju un nekustamā īpašuma lietošanas mērķu noteikšanas un maiņas kārtību nosaka Ministru kabinets.

Saskaņā ar VZD iesniegumu pēc kadastrālās uzmērīšanas veicama kadastra objektu – jaunu zemes vienību ar kadastra apzīmējumiem 13000140498 un 13000140499 reģistrācija Nekustamā īpašuma valsts kadastra informācijas sistēmā (turpmāk – NĪVKIS) atbilstoši iesniegtajiem zemes kadastrālās uzmērīšanas dokumentiem.

Administrācijai NĪVKIS sistēmā jaunās kadastrāli uzmērītās zemes vienības nav pieejamas.
Zemes vienībai Kāpu iela 30, Jūrmalā, ar kadastra apzīmējumu 13000141609 NĪVKIS ir reģistrēti nekustamā īpašuma lietošanas mērķi: Individuālo dzīvojamo māju apbūve (kods 0601) 1198 m2 platībā un Vienstāva un divstāvu daudzdzīvokļu māju apbūve (kods 0701) 1288 m2 platībā.
Saskaņā ar Jūrmalas valstspilsētas teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 „Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu, grafiskās daļas, teritorijas izmantošanas un apbūves noteikumu apstiprināšanu” Zemes vienība Kāpu iela 30, Jūrmalā, atrodas Savrupmāju apbūves teritorijā (DzS11).

Ar Jūrmalas domes 2023. gada 21. decembra lēmumu Nr. 601 “Par dzīvojamai mājai Kāpu ielā 30, Jūrmalā, funkcionāli nepieciešamo zemesgabalu” nekustamā īpašuma lietošanas mērķis ir noteikts zemes vienības ar kadastra apzīmējumu 13000141609 daļai ar platību 1288 m2 (pēc sadales zemes vienība ar kadastra apzīmējumu 13000140498). Atlikušajai zemes vienības ar kadastra apzīmējumu 13000141609 daļai (pēc sadales zemes vienība ar kadastra apzīmējumu 13000140499 un platību 1195 m2) nekustamā īpašuma lietošanas mērķis nav noteikts.
Saskaņā ar Ministru kabineta 2006. gada 20. jūnija noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” (turpmāk – Noteikumi Nr. 496) 3. punktu un 16.1. apakšpunktu VZD lūdz noteikt lietošanas mērķi un piekrītošo platību jaunizveidojamajai zemes vienībai ar kadastra apzīmējumu 13000140499 un platību 1195 m2.
Ņemot vērā iepriekš minēto, pamatojoties uz Noteikumu Nr. 496 3. punktu un 16.1. apakšpunktu un Jūrmalas domes Pilsētsaimniecības un transporta jautājumu komitejas 2026. gada 11. augusta sēdes atzinumu (protokols Nr. 1.2-11/58), Jūrmalas dome nolemj: 

Zemes vienības Kāpu iela 30, Jūrmalā, daļai - jaunizveidojamajai zemes vienībai ar kadastra apzīmējumu 13000140499 1195 m2 platībā noteikt nekustamā īpašuma lietošanas mērķi Individuālo dzīvojamo māju apbūve (kods 0601).
Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

